2021. gada 29. aprīlī Rīkojums Nr. 285

Rīgā (prot. Nr. 36 12. §)

### Grozījumi Ministru kabineta 2017. gada 23. augusta rīkojumā Nr. 448

### "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā

### (mērķarhitektūras 34.0. versija)"

1. Izdarīt Ministru kabineta 2017. gada 23. augusta rīkojumā Nr. 448 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 34.0. versija)" (Latvijas Vēstnesis, 2017, 168. nr.) šādus grozījumus:

1. Aizstāt 1. punktā skaitli un vārdu "3 500 000 *euro*" ar skaitli un vārdu "1 544 765 *euro*".

2. Izteikt 5. punktu šādā redakcijā:

"5. Pēc projekta pabeigšanas noteikt projekta uzturēšanas izmaksas ne vairāk kā 143 696 *euro* gadā, tai skaitā:

5.1. finansējumu 7084 *euro* apmērā segt no Veselības ministrijas budžeta apakšprogrammai 97.00.00 piešķirtajiem līdzekļiem;

5.2. finansējumu ne vairāk kā 136 612 *euro* apmērā Veselības ministrijai pieprasīt normatīvajos aktos noteiktajā kārtībā, iesniedzot Finanšu ministrijā pieprasījumu apropriācijas palielināšanai."

3. Izteikt projekta "Veselības ministrijas un padotības iestāžu IKT centralizācijas atbalsts" aprakstu jaunā redakcijā (pielikums).

Ministru prezidents A. K. Kariņš

Veselības ministrs D. Pavļuts